

МОНГОЛ УЛСЫН ХУУЛЬ

2019 оны 12 сарын 20 өдөр Төрийн ордон, Улаанбаатар хот

 **СОНГУУЛИЙН АВТОМАТЖУУЛСАН**

 **СИСТЕМИЙН ТУХАЙ ХУУЛЬД НЭМЭЛТ,**

 **ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Сонгуулийн автоматжуулсан системийн тухай хуулийн 3 дугаар зүйлийн 3.1 дэх хэсгийн “Сонгуулийн тухай,” гэсний дараа “Улсын Их Хурлын сонгуулийн тухай,” гэж нэмсүгэй.

**2 дугаар зүйл.**Сонгуулийн автоматжуулсан системийн тухай хуулийн 10 дугаар зүйлийн гарчгийн “сонгуулийн тойрог /нутаг дэвсгэр/-ийн болон салбар, хэсгийн хорооны” гэснийг “сонгуулийн хороодын” гэж, 10 дугаар зүйлийн 10.1 дэх хэсгийн “Сонгуулийн тойрог /нутаг дэвсгэр/-ийн хороо”, мөн зүйлийн 10.2 дахь хэсгийн “Сонгуулийн салбар хороо”, мөн зүйлийн 10.4 дэх хэсгийн “Сонгуулийн тойрог /нутаг дэвсгэр/-ийн болон салбар, хэсгийн хороод” гэснийг “Сонгуулийн хороод” гэж, 11 дүгээр зүйлийн 11.2.2 дахь заалт, 12 дугаар зүйлийн 12.3.2 дахь заалтын “сонгуулийн тойрог /нутаг дэвсгэр/-ийн хорооны” гэснийг “Аймаг, нийслэл, сум, дүүргийн сонгуулийн хороодын” гэж, 13 дугаар зүйлийн гарчиг, мөн зүйлийн 13.1 дэх хэсгийн “Сонгуулийн тойрог /нутаг дэвсгэр/-ийн” гэснийг “Аймаг, нийслэлийн сонгуулийн” гэж, 23 дугаар зүйлийн 23.2 дахь хэсгийн “сонгуулийн тойрог /нутаг дэвсгэр/-ийн болон салбар хороонд” гэснийг “аймаг, нийслэл, сум, дүүргийн сонгуулийн хорооны” гэж тус тус өөрчилсүгэй.

**2 дугаар зүйл.**Энэ хуулийг Монгол Улсын Их Хурлын сонгуулийн тухай хууль хүчин төгөлдөр болсон өдрөөс эхлэн дагаж мөрдөнө.

 МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР